Ο **Λέβι Ρόζμαν** (γεννημένος στις 5 Δεκεμβρίου 1995 Μπρούκλιν,Νέα Υόρκη,) , είναι σκακιστής που κατέχει τον τίτλο του Διεθνή Μάστερ.Επίσης είναι ένας δημιουργός περιεχομένου με πάνω από 1.200.000 συνδρομητές στο κανάλι του στο YouTube **(GothamChess)** και πάνω από 500.000 ακόλουθους στο Twitch

Διαδικτυακή καριέρα
-------------------

Ο Λέβι Ρόζμαν εγγράφηκε στο YouTube στις 7 Αυγούστου 2018, δεν ανέβασε το πρώτο του βίντεο όμως μέχρι την άνοιξη 2020, την περίοδο της καραντίνας λόγω του COVID-19. Στα πρώτα του βίντεο σχολίαζε και ανέλυε κάποιες από τις πιο συναρπαστικές και μεγάλης σημασίας παρτίδες σκακιού που έχουν παιχτεί στην ιστορία του παιχνιδιού, καθώς και ανέβαζε βίντεο διδακτικού περιεχομένου, αναδεικνύοντας τις υψηλές δεξιότητες του στο σκάκι. Ο Λέβι είδε το κανάλι του να μεγαλώνει καθημερινά με ιλιγγιώδης ρυθμό όπως και πολλά άλλα κανάλια σκακιστικού περιεχομένου, κυρίως λόγω της μεγάλης επιτυχίας της τηλεοπτικής σειράς Γκαμπί της βασίλισσας, η οποία μετέτρεψε πολλούς τηλεθεατές σε λάτρεις του παιχνιδιού.Μερικά από τα βίντεο του με τις πιο πολλές προβολές είναι :I Played Beth Harmon 7 Times και The Advanced Chess Bots Are Terrifying, με το πρώτο να έχει πάνω από 3.000.000 προβολές. Το κανάλι του στο YouTube ,(GothamChess), έφτασε τους 1.000.000 συνδρομητές την 1 Ιουνίου του 2021 και έγινε **το μεγαλύτερο κανάλι με σκακιστικό περιεχόμενο** στην διαδικτυακή πλατφόρμα τον Αύγουστο 2021.

Σκακιστική καριέρα
------------------

Ο Λέβι ξεκίνησε να παίζει σκάκι ως εξωσχολική δραστηριότητα στην ηλικία των 6 χρονών και έλαβε μέρος στο πρώτο του τουρνουά έναν χρόνο αργότερα, στην ηλικία των 7. Η βαθμολογία του ανέβαινε συνεχώς με εντυπωσιακό ρυθμό, με αποτέλεσμα να θεωρείται παιδί θαύμα από τον σκακιστικό κόσμο της Αμερικής και να αποκτά τον πρώτο του τίτλο, Εθνικός Μάστερ,το 2011 σε ηλικία 16 χρονών.Η ανοδική του πορεία συνεχίστηκε μέχρι το 2016 , όπου κατέκτησε τον τίτλο του Διεθνή Μάστερ και τον Αύγουστο 2018 έφτασε την μεγαλύτερη βαθμολογία στην καριέρα του **2421**. Ύστερα σταμάτησε να συμμετέχει σε τουρνουά και συνέχισε να κάνει μαθήματα σκακιού σε μικρά και μεγάλα παιδιά , μέχρι το 2020 όπου άρχισε την διαδικτυακή του καριέρα. Το Καλοκαίρι του 2021 ξεκίνησε να συμμετέχει ξανά σε τουρνουά με στόχο την επίτευξη του μεγαλύτερου τίτλου στο σκάκι Γκραν μετρ.

Εξωτερικοί σύνδεσμοι
--------------------

* I Played Beth Harmon 7 Times
* The Advanced Chess Bots Are Terrifying

Παραπομπές
----------

1. ↑  «Levy Rozman | Chess Celebrities». *Chess.com* (στα Αγγλικά). Ανακτήθηκε στις 6 Νοεμβρίου 2021.
2. 1 2  «GothamChess - YouTube». *www.youtube.com*. Ανακτήθηκε στις 6 Νοεμβρίου 2021.
3. ↑   *GothamChess - Twitch*, ανακτήθηκε στις 2021-11-06
4. 1 2  «Project Firefly». Ανακτήθηκε στις 7 Νοεμβρίου 2021. [*νεκρός σύνδεσμος*]
5. ↑   *Daniel Naroditsky's (almost) Immortal against Hikaru Nakamura*, ανακτήθηκε στις 2021-11-06
6. ↑  Stevens, Ashlie D. (13 Νοεμβρίου 2020). «How "The Queen's Gambit" is inspiring a wave of new chess fans, especially women». *Salon* (στα Αγγλικά). Ανακτήθηκε στις 6 Νοεμβρίου 2021.
7. ↑   *I Played Beth Harmon 7 Times*, ανακτήθηκε στις 2021-11-08
8. ↑   *1 MILLION SUBS! (Guess The Elo 20)*, ανακτήθηκε στις 2021-11-06
9. ↑   *The Top YouTube Chess Channels | Congrats To GothamChess On #1!!!*, ανακτήθηκε στις 2021-11-06
10. ↑  «Rozman, Levy». *ratings.fide.com*. Ανακτήθηκε στις 6 Νοεμβρίου 2021.
11. ↑  «This chess teacher quit his full-time job to become a streamer: 'It's become [the primary source of income]'». *www.yahoo.com* (στα Αγγλικά). Ανακτήθηκε στις 6 Νοεμβρίου 2021.
12. ↑   *Going for GM (Ep 1)*, ανακτήθηκε στις 2021-11-06